kardosdrur/scandi-wiki huggingface dataset:
Protestantisme i Rusland

Protestanter i Rusland udgør mellem 0,5 og 1,5 % (eller 700.000 - 2.000.000) af befolkningen. I 2004 var der 4.435 registerede protestantiske samfund, hvilket var 21 % af alle registrede religiøse organisationer, kun overgået af den ortodokse kirke. Dette er en stigning i forhold til 1992, hvor der var 510 protestantiske samfund.

Et stort antal missionærer i Rusland er udsendt fra protestantiske samfund. I følge et studie fra 2013 identificerede 1 % af den russiske befolkning sig som protestanter.

Historisk set har baptisterne udgjort den største gren inden for russisk protestantisme.

Eksterne henvisninger 
 Det russiske bibelselskab 
 Det russiske institut for bibeloversættelser  
 Den russiske union af baptister 
 Den evangelisk-russiske kirke

Kildehenvisninger 

Kultur i Rusland
Kirkesamfund
Protestantisme
Marie Dølvik Markussen

Marie Dølvik Markussen (født 15. februar 1997) er en norsk fodboldspiller, der spiller som angriber for Toppserien-klubben Vålerenga. Hun fik debut for Norges kvindefodboldlandshold i 2015.

Meritter 

VfL Wolfsburg
Bundesliga: Vinder 2016-17
DFB-Pokal: Vinder 2016-17

Referencer

Eksterne henvisninger 
 

Kvindelige fodboldspillere fra Norge
Kvindelige fodboldlandsholdsspillere fra Norge
Fodboldspillere fra VfL Wolfsburg (kvinder)
Fodboldspillere fra Vålerenga Fotball Damer
Now (Shania Twain-album)

Now er det femte studiealbum af den canadiske sanger Shania Twain. Det blev udgivet den 29. september 2017 via Mercury Nashville. Det er Twains første nye studiealbum i 15 år siden udgivelsen af Up! i 2002. Albummets førstesingle, "Life's About to Get Good", blev udgivet den 15. juni 2017. Twain promoverede albummet med fjernsynsoptrædender, festivalkoncerter og interviewer. Fra maj 2018 starter hun på Shania Now Tour.

Spor

Hitlister

Referencer 

Album fra 2017
Shania Twain-album
To søstre

To søstre eller På terrassen er et olie på lærred maleri fra 1881 af den franske kunstner Pierre-Auguste Renoir. Maleriets dimensioner er 100,5 cm × 81 cm. Renoir gav maleriet titlen To søstre () og den første ejer Paul Durand-Ruel gav maleriet titlen På terrassen ().

Renoir arbejdede på maleriet på Maison Fournaises terrasse, en restaurant der ligger på en ø i Seinen i Chatou, Paris' vestlige forstad. Maleriet forestiller en ung kvinde og hendes yngre søster der sidder udendørs med en lille kurv indeholdende uldbolde. Bag terrassens rækværk kan man se buskadser og løv og floden Seine i baggrunden.

Fra 1880 til 1881, kort tid før han arbejde på To søstre, arbejdede Renoir det samme sted på et andet velkendt maleri, Sejlernes frokost.

Jeanne Darlot (1863-1914), en kommende skuespiller, der var 18 år gammel på tidspunktet, stod model til "den ældste søster." Det er ukendt hvem der stod model til den "yngre søster," men det er blevet anført, at modellerne ikke var i familie med hinanden.

Renoir begyndte at arbejde på maleriet i april 1881 og 7.  juli 1881 blev det købt af kunsthandler, Paul Durand-Ruel, for 1.500 francs. Maleriet blev præsenteret for offentligheden for første gang på den 7. impressionist-udstilling i foråret 1882. I 1883 vides det at maleriet var en del af kunstsamleren og udgiveren Charles Ephrussi samling, men i 1892 blev maleriet returneret til Durand-Ruel familiens samling.

I 1925 blev maleriet solgt til Annie S. Coburn fra Chicago for $100,000. Efter hendes død i 1932, blev maleriet testamenteret til Art Institute of Chicago, hvor det har været siden 1933.

Trivia 
Donald Trump ejer en kopi af kunstværket. Hans påstand om at det er det originale værk har været beskrevet af biografen Tim O'Brien. Dette er blevet officielt tilbagevist af Art Institute of Chicago, som ejer det originale værk.

References

Eksterne henvisninger 

 Google Art Project: Two Sisters (On the Terrace)  — Auguste Renoir (1881)
 Encyclopædia Britannica.com: Two Sisters (On the Terrace)
 The Art Institute of Chicago.edu: Video: Renoir's Two Sisters (On the Terrace) + CD With Open Eyes
 The Art Institute's Digital Catalogues: Two Sisters (On the Terrace)
Malerier fra 1881
Malerier af Pierre-Auguste Renoir
Velvet Volume

Velvet Volume er en dansk rockgruppe bestående af de tre søstre Noa, Naomi og Nataja Lachmi fra Aarhus. Gruppen blev officielt dannet i 2013 og blev for alvor kendt efter nogle tv-optrædener i 2015, og i 2017 udkom gruppens første album, Look Look Look!.

Karriere 
De tre søstre, tvillingerne Noa og Naomi samt lillesøsteren Nataja, spillede tidligt musik, både hjemme og på deres skole N. Kochs Skole i Aarhus. De fandt efterhånden frem til deres nuværende instrumenter og en genre inspireret af blandt andre Jimi Hendrix, Lenny Kravitz og The Runaways, og de optrådte til forskellige arrangementer på skolen.

I 2013 besluttede de tre piger at satse mere på musikken og indspillede under navnet Velvet Volume en demo, som de sendte ud til koncertarrangører over hele landet. Det gav gevinst - de fik engagement på den lokale Grim Fest. I 2014 spillede gruppen som opvarmningsband til en række koncerter med Blue Van, inden den i efteråret 2015 fik sit store gennembrud efter endnu en optræden på Grim Fest samt spilletid på landsdækkende tv til henholdsvis uddeling af Kronprinsparrets Priser, Gaffas prisuddelingsshow og "P6 Beat rocker Koncerthuset". I 2015 udsendte gruppen også sin første dobbeltsingle med numrene "Runnin' Wild" og "I Think I Need You".

I begyndelsen af 2016 udkom den anden dobbeltsingle med numrene "Honey" og "Here Comes the Man", som gruppen fik gennemspillet på landets efterskoler, efter de blev udvalgt af Dansk Rocksamråd (ROSA) til at spille på deres efterskoleturné. Desuden spillede gruppen i Pumpehuset i København, inden den optrådte på NorthSide. Få dage efter denne optræden blev de to ældste søstre studenter. Senere fulgte blandt andet Jelling Musikfestival og Smukfest,

I 2017 begyndte de at indspille debutalbummet, der udkom i oktober med titlen Look Look Look!. Året havde budt på flere engagementer, blandt andet tre koncerter på Reeperbahn Festival i Hamburg. Efter udgivelsen af Look Look Look! tog Velvet Volume på danmarksturné.

I maj 2020 udkom gruppens andet album med titlen Ego's Need.

Medlemmer 
 Noa Lachmi (født 1997) - guitar og sang
 Naomi Lachmi (født 1997) - bas og sang
 Nataja Lachmi (født 1999) - trommer

Referencer

Eksterne henvisninger 
 

Rockgrupper fra Danmark
Musikgrupper fra 2013
Urriðafoss

Urriðafoss er et vandfald i floden Þjórsá i det sydvestlige Island og er det mest vandrige vandfald i Island. Vandfaldets er 6 meter højt. Opstrøms i Þjórsá er der flere vandfald, der næsten alle er højere, men Urriðafoss er det største med en vandmængde på 360 m³/s. Om vinteren kan der være et 20 meter tykt lag is ved vandfaldet, den såkaldte Urriðafosshrnn.

Vandfaldet er beliggende omkring 16 kilometer øst for byen Selfoss, og et par hundrede meter nord (opstrøms) for vandfaldet føres vejen Hringvegur over floden. På trods af vandfaldets størrelse er det ret ukendt og nævnes sjældent.

Planer om udnyttelse til vandkraft 

Fossafélagið Títan firmaet, der blev stiftet i 1927, fik tilladelse til at bygge et kraftværk i Urriðafoss i forbindelse med en jernbane til Reykjavík fra vandfaldet.
Dette skete ikke, men nu har Landsvirkjun planer om at bygge vandkraftværker i den nederste del af Þjórsár floden, ved Urriðafoss og Núpur.

Det planlagte Urriðafoss Kraftværk forventes at få en kapacitet på ca 125 MW og en el-produktionskapacitet på 930 GWh per år. Kraftværket vil blive placeret under jorden, og en tunnel fra kraftværket, vil munde ud i floden Þjórsá nedenfor Urriðafoss vandfald. Vandfaldet forventes at forsvinde, hvis kraftværket bliver bygget. Lokale beboere i området protesterer mod byggeriet, i et forsøg på at redde Urriðafoss.

Referencer

Eksterne henvisninger 

 Nýjar virkjanir í Þjórsá - English summary 
 Map of proposed power plant in Urriðafoss 
 Faults and fractures of the South Iceland Seismic Zone near Þjórsá 

Vandfald i Island
Gælden

Gælden er en dansk film fra 2017, instrueret af Stefan Kjær Olsen og produceret af Claus Thomsen samt Preben Steen Nielsen, der havde premiere den 28. september . Filmen er Vejles første rigtige spillefilm. I rollerne ses Mads Koudal, Magnus Bruun, Morten Suurballe, Bjarne Henriksen, Flemming Jensen og Kurt Ravn.

Handling 

Michael er endelig ved at få styr på sin tilværelse, da storebroren Johnny uventet dukker op. Johnny skylder penge til nogen mennesker, der tager ekstreme midler i brug, når en gæld skal inddrages. Michael vil helst holdes ude, men da han mærker Johnnys desperation, går han modvilligt med til at hjælpe. Men man skaffer ikke så mange penge på så kort tid uden at få beskidte hænder.

Medvirkende 
 Mads Koudal som Michael
 Magnus Bruun som Johnny
 Marie-Louise Damgaard som Sofie
 Bjarne Henriksen som Henning
 Kurt Ravn som Albert
 Morten Suurballe som Carl
 Slavko Labovic som Branko
 Flemming Jensen som Svend
 Paw Terndrup som Allan
 Adam Ild Rohweder som Claus
 Morten Rose som Lars

Kilder

Eksterne henvisninger 
 

Danske film fra 2017
Spillefilm fra Danmark
Dramafilm fra Danmark
Dansksprogede film
Batemannia

Batemannia en en slægt af orkidéer, dvs. en slægt i gøgeurt-familien (Orchidaceae), også kendt som orkidé-familien. Slægten omfatter 5 arter, hjemmehørende i Trinidad og Sydamerika.

Se også Batemannia colleyi.

Kilder 

Gøgeurt-familien
Magnus Bruun

Magnus Bruun Nielsen (født 3. januar 1984 i Hillerød) er en dansk skuespiller.

Udvalgt filmografi

Film

Tv-serier

Spil

Referencer

Eksterne henvisninger 
 

Skuespillere fra Danmark
Personer fra Hillerød
Professor Moriarty

Professor James Moriarty er en fiktiv karakter, der er ærkefjende til Sherlock Holmes i nogle af Arthur Conan Doyles bøger. Sherlock Holmes beskriver Moriarty som "Forbrydelsernes Napoleon", et tilnavn, Doyle kan have lånt fra virklighedens Adam Worth. Han bliver af nogle anset for at være den første superskurk.

Sherlock Holmes
Litterære personer
Fiktive skurke
Sebastian Moran

Oberst Sebastian Moran er en fiktiv person som introduceres af forfatteren Arthur Conan Doyle i Sherlock Holmes fortællingen Det Tomme Hus. Han er professor Moriartys nærmeste mand og kollega i Londons underverden.

Sherlock Holmes
Litterære personer
Fiktive skurke
Incat

Incat er et australsk skibsværft, med hovedsæde i Hobart på Tasmanien.

Værftet har blandt andet leveret Molslinjens katamaranfærger.

Eksterne henvisninger 

 Incats officielle websted

Værfter
Etableret i 1977
Tasmanien
Fremstillingsvirksomheder fra Australien
Dråber af Tid

Dråber af Tid er det femte studiealbum fra den danske sangerinde Helene Blum. Det blev udgivet den 1. februar 2017. Albummet består af traditionelle folkesange, egne eller andres kompositioner til ældre og nyere lyrik samt egne originale sange med både tekster og melodier.

Rootzone.dk skrev bl.a. at "de musikalske arrangementer fastholdes og udbygges den særdeles høje kvalitet fra tidligere" og var generelt positiv i sin anmeldelse.

Spor 
 "En Lille Dråbe Blod" - 2:56
 "Friheden Station" - 3:26
 "Vores Historie" - 4:20
 "Barn Rødkindet" - 4:07
 "Din Fod Skal Gå" - 4:02
 "Lad Våren Komme" - 3:22
 "Tusind Tanker" - 4:14
 "Som Stjernerne På Himlens Blå" - 4:58
 "Et Øjebliks Stilhed" - 4:00
 "Det Haver Så Nyligen Regnet" - 4:26
 "Solen Er Så Rød Mor" - 3:16

Referencer

Eksterne henvisninger 
 

Helene Blum-album
Album fra 2017
Classic Pizza

Classic Pizza Restaurant er en finskbaseret pizzeriakæde, som specialiserer sig i fremstilling af pizzaer i gourmetklassen.

Kædens første pizzeria åbnede i feriebyen Hanko i 1996, og har siden spredt sig til det meste af Finland. I september 2017 åbnede ejerfamilien Toivanen den første restaurant udenfor hjemlandet, da de åbnede i Aarhus. I løbet af 2018 er der planlagt åbning af yderlige fire restauranter i Danmark, samt etablering af kæden i Sverige. Inden 2021 er planen at have 50 restauranter, og femdoble omsætningen til over 500 mio. kr.

Referencer

Eksterne henvisninger 

 Classic Pizzas websted

Restauranter i Finland
Restaurantkæder
Pizzeriaer
Etableret i 1996
Andreas Haaning Christiansen

Andreas Haaning Christiansen (f. 24. december 1968) er en dansk filmskaber og dokumentarist, der har specialiseret sig i at portrættere bands og musikere og skildre de kreative og menneskelige processer bag musikken.

Han debuterede som filminstruktør i 2004 med filmen 22-Pistepirkko – Sleep Good Rock Well om det finske kultband 22-Pistepirkko. De kaster sig ud i en europaturné med 50 koncerter på 50 dage, og Andreas Haaning Christiansen følger dem hele vejen. Gruppen er en eksperimenterende trio bestående af brødrene Asko Keränen og Hannu (PK) Keränen samt Esa (Espe) Haverinen. Filmen er en fortælling om konflikt og inspiration mellem de to brødre, og den viser gruppens specielle musikalske udtryk, der har givet dem en dedikeret fanskare i hele verden.

I 2010 havde filmen Magtens Korridorer – Strikkeklub på alufælge premiere. Filmen skildrer den danske rockgruppe Magtens Korridorer, da de bryder igennem på den danske musikscene i 2006 og de følgende fire år. Gruppen starter som et fritidsband uden de store ambitioner, og pludselig rider de på en bølge af succes, der kulminerer på Orange Scene på Roskilde Festival. Undervejs indspiller de albummet Milan Allé, der er udfordret af gruppemedlemmernes parallelle lønarbejde, bl.a. er forsanger Johan Olsen forsker ved Københavns Universitet. Filmen følger også gruppens optrædener ved en demonstration foran Christiansborg, på Mændenes Hjem og på spillestedet Vega.

I 2014 kom filmen No God – Shadow House Burn om det københavnske eksperimentalband No God, som udgøres af Jacob Leth, Carl Christian Tofte og Jens Valo. Sidstnævnte var medlem af den hedengangne århusianske rockgruppe Kliché, der udgav to ikoniske album i starten af 1980’erne. Filmen giver et indblik i newyorker No Wave i københavnsk bearbejdning, fugletælling ved daggry og alternative indspilninger af en række Kliché-klassikere, som Jens Valo var med til at skrive i årene omkring 1980. Øvrige medvirkende i filmen er Lars H.U.G og Lars Kjelfred.

I 2016 kom filmen Hugland, et nærgående portræt af den danske musiker Lars H.U.G. Filmen skildrer tilblivelsen af albummet 10 sekunders stilhed, Lars H.U.G.'s første danske plade i 22 år, samt den opslidende kreative proces, der foregår i tæt parløb med arrangør og producer Povl Kristian. Det er en fortælling om en perfektionistisk musiker og hans kamp for et comeback og om det konfliktfyldte samarbejde mellem musiker og producer. Øvrige medvirkende er Peter Peter, Peter Bastian og Jean Riel. Andreas Haaning Christiansen instruerede desuden musikvideoen til 10 sekunders stilhed fra albummet af samme navn.

I 2018 har hans femte dokumentarfilm premiere. Den handler om en af dansk popmusiks største stjerner igennem tiden, Nanna Lüders Jensen, kendt for sange som "Buster" og "Afrika". Filmen følger sangerinden i 18 måneder med både op- og nedture og går tæt på mennesket og musikeren Nanna.

Filmografi 
 22-Pistepirkko – Sleep Good Rock Well (2004)
 Magtens Korridorer – Strikkeklub på alufælge (2010)
 No God – Shadow House Burn (2014)
 Hugland (2016)

Referencer

Eksterne henvisninger 
 

Personer fra Frederiksberg
Filminstruktører fra Danmark
Niederkirchnerstrasse

Niederkirchnerstrasse, (), opkaldt efter Käthe Niederkirchner, kommunist og modstandskvinde mod nazismen, er en gade i Berlin som løber fra Wilhelmstrasse i øst til Stresemannstrasse i vest. Den ligger på grænsen mellem bydelene Mitte og Friedrichshain-Kreuzberg.

Gaden blev anlagt i 1891 og blev oprindelig givet navn efter prins Albrecht af Preussen, søn af Fredrik Vilhelm III der ejede Prinz-Albrecht-Palais på hjørne af denne gade og Wilhelmstrasse.

Gader i Berlin
Kommissær Lestrade

Kommissær G Lestrade er en fiktiv politidetektiv hos Scotland Yard som forekommer i flere af fortællingerne om Sherlock Holmes af Arthur Conan Doyle.

Sherlock Holmes
Litterære personer
Fiktive detektiver
Liamine Zéroual

Liamine Zéroual (; berbisk: Lyamin Ẓerwal) (født 3. juli 1941 i Batna, Algeriet) er en algiersk general og politiker, der var Algeriets præsident fra 1995 til 1999. Han tilhørte partiet Rassemblement National Démocratique. 

Før han blev præsident arbejdede han som sekretær for den daværende præsident Houari Boumédienne.

Algeriets præsidenter
Generaler
Politikere fra Algeriet
Betula chinensis

 
 Betula chinensis  er en busk eller et lille træ med en bred og kroget vækst. Især bemærkes planten for sin rent gule efterårsfarve. Arten er ikke meget brugt i Danmark, men den er fuldt hårdfør og velegnet som et lille prydtræ.

Kendetegn 
Betula chinensis er en løvfældende busk med en træagtig vækst. Barken er først gulbrun og tæt behåret, senere bliver den mørkegrå og afskallende i tynde flager, som afslører en lysegrå, glat bark. Gamle stammer får efterhånden en furet og opsprækkende bark. Knopperne er  aflangt ægformede og lysegrønne. Bladene er spredt stillede, ægformede og hele med groft takket bladrand. Høstfarven er gyldent gul. Begge bladsider er lysegrønne med tydelige bladribber. Blomstringen foregår i maj-juni hvor man finder de hunlige blomster samlet i runde til ægformede, dunhårede rakler. De hanlige blomster sidder samlet i lange, overhængende rakler. Frøene er vingede nødder.

Rodsystemet består af højtliggende hovedrødder med et svagt forgrenet sæt af tynde siderødder.

Betula chinensis når en højde på 5 m og en bredde næsten det samme.

Hjemsted 
Betula chinensis har sin naturlige udbredelse blandt løvskove i dale og på skyggede, klippefyldte bjergskråninger i højder mellem 700 og 3.000 m over havet i Korea og det nordøstlige Kina.. I Hopei-Chahar regionen i det nordlige Kina findes skove, som domineres af forskellige birkearter. I højder under 1.000 m findes denne art sammen med bl.a. Almindelig gylderis, Almindelig hæg, Aquilegia oxysepala (en art af akeleje), Cardamine macrophylla (en art af springklap), Cortusa matthioli var. pekinensis (en underart af bjergsanikel), Draba lanceolata (en art af draba), Dragegran, Fjeldviol, Kinesisk engblomme, Mosevintergrøn, Nordisk stormhat, Populus tremula var. davidiana (en underart af bævreasp), Salix wallichiana (en art af pil), Saussurea sobarocephala (en art af fjeldskær), Sorbus pohuashanensis (en art af røn), Storblomstret fruesko og Valeriana dubia (en art af baldrian)

Galleri

Noter 

Høstfarve
Buske
Ückeritz

Ückeritz er en by og kommune i det nordøstlige Tyskland, beliggende i Amt Usedom-Süd i den nordøstlige del af Landkreis Vorpommern-Greifswald på øen Usedom. Landkreis Vorpommern-Greifswald ligger i delstaten Mecklenburg-Vorpommern.

Geografi 
Ückeritz er en badeby, beliggende på den smalle landtange mellem Nord- og Südusedom ved Bundesstraße B 111, med kyst til både Østersøen og Achterwasser. Cirka tolv kilometer øst for kommunen ligger badebyen Ahlbeck (i Heringsdorf) og 21 km mod vest, byen Wolgast.

Eksterne kilder og henvisninger 

 Kommunens websted
 Kommunens side  på amtets websted
 Befolkningsstatistik mm 

Byer i Mecklenburg-Vorpommern
Kommuner i Mecklenburg-Vorpommern
Amt Usedom-Syd
Byer i Kreis Vorpommern-Greifswald
Main Battle Tank

Main Battle Tank (forkortet MBT) er en klassifikation af kampvogne, der omfatter de mest centrale kampvogne i moderne hære. Udviklingen under den kolde krig skabte kampvogne, der havde ildkraft som en Super-Heavy Tank, armering som en Heavy Tank og mobilitet som en Light Tank, alt sammen i Medium Tank-vægtklassen. Derfor erstattede MBT'erne i løbet af 1960'erne efterhånden i praksis alle andre kampvognstyper. M60 Patton blev den første kampvogn, som USA omtalte som Main Battle Tank (MBT) og ikke Medium Tank som de plejede at bruge. Tilsvarende blev T-64 den første kampvogn fra Sovjetunionen, der blev betegnet som MBT.

Referencer 

Kampvogne
Elisabeth Sophie af Slesvig-Holsten-Gottorp

Elisabeth Sophie af Slesvig-Holsten-Gottorp (født 12. oktober 1599 på Gottorp Slot, død 25. november 1627) var en dansk-tysk prinsesse, der var hertuginde af Sachsen-Lauenburg fra 1620 til 1627. 

Hun var datter af hertug Johan Adolf og Augusta af Danmark. I 1620 blev hun gift på moderens enkesæde Husum Slot med hertug August af Sachsen-Lauenburg (1577–1656). Ingen af deres tre sønner overtog hertugdømmet, da de alle døde før faderen. 

Elisabeth Sophie er sammen med sin ægtemand begravet i Ratzeburger Dom.

Referencer 

Huset Oldenburg
Hertuginder af Sachsen-Lauenburg
Personer fra Slesvig by
Signe Bruun

Signe Kallesøe Bruun (født 6. april 1998) er en dansk fodboldspiller, der spiller for spanske Real Madrid i Liga F og Danmarks kvindefodboldlandshold.

Karriere

Klub 
Signe Bruun startede sine ungdomsår i den lokale fodboldklub I.f.a hjemme i Stevnstrup. Senere spillede hun for IK Skovbakken i ungdomsårene. Derefter skiftede hun til Fortuna Hjørring i 2014, hvor hun hjalp holdet til at vinde det danske mesterskab og pokalturneringen. I 2018 fik hun kontrakt med den franske klub Paris Saint-Germain og var med til at vinde det franske mesterskab i 2021. I juni samme år skiftede hun til rivalerne Olympique Lyon, hvor hun har underskrevet kontrakt til 2023. Efter få kampe for den franske storklub valgte hun at skrive med engelske Manchester United på en lejeophold. Hendes tid i klubben var dog knap succesrig, da den var præget af skader, hvorfor hun herefter valgte at vende tilbage til Olympique Lyon. I juli 2023 skiftede hun til spanske Real Madrid Femenino.

Landshold 
Hun har spillet for alle ungdomsholdene fra U16 til U23, og fik debut på A-landsholdet den 24. oktober 2017 i VM-kvalifikationskampen mod Kroatien, som Danmark vandt 4-0. Signe Bruun blev skiftet ind i overtiden, hvorefter hun scorede Danmarks fjerde mål.

I sin landskamp nummer seksten mod  scorede Bruun de første fem mål i 8-0-sejren. Hun satte dermed rekord for danske kvindelige spillere med mål i én kamp.

Hæder

Club 
Fortuna Hjørring
 Elitedivisionen: 2015–16, 2017–18
 DBUs Landspokalturnering for kvinder: 2016

Paris Saint-Germain
 Division 1 Féminine: 2020–21

Individuel 
 2017 - Årets kvindelige fodboldtalent

Referencer

Eksterne henvisninger 
 
 Profil hos dbu.dk

Kvindelige fodboldlandsholdsspillere fra Danmark
Fodboldspillere fra Fortuna Hjørring
Fodboldspillere fra Olympique Lyon (kvinder)
Fodboldspillere fra Manchester United W.F.C.
Angribere (fodbold)
Louis Mennini

Louis Alfred Mennini (født 18. november 1920 i Erie, Pennsylvanien, død 22. februar 2000 i Florida, USA ) var en amerikansk komponist og musikpædagog af italiensk afstamning.

Mennini, som var bror til komponisten Peter Mennin, studerede komposition på Eastman School of Music hos bl.a. Howard Hanson.
Han har skrevet 2 symfonier, orkesterværker, 2 operaer, en ballet, korværker, en strygekvartet, en messe, sange, klaverstykker etc. Mennini grundlagde North Carolina School of the Arts (1965) og underviste på flere andre musikkonservatorier i USA.

Udvalgte værker 

 Symfoni nr. 1 (19?) - for orkester
 Symfoni nr. 2 "Da Festa" (19?) - for orkester
 Arioso (19?)  – for strygeorkester
 Lille overture (19?) – for orkester
 Cantelina (19?) – for orkester
 Andante (19?) – for orkester

Komponister fra USA
Lærere
Neom

Neom er et forslag til en fremtidig kæmpeby på tværs af landene Saudi-Arabien og Jordan samt, via en foreslået bro over det Røde Hav, Egypten. Projektet blev præsenteret af den saudiarabiske kronprins Mohammad bin Salman i Riyadh 24. oktober 2017. Der vil indledningsvis blive afsat $500 milliarder fra Saudi-Arabien fond til offentlige investeringer samt internationale investorer til projektet.

Byområdet, som skal blive større end New York City, er tænkt som en slags fristad med egne love, skatter og et autonomt juridisk system. Det er endvidere planen, at byen skal forsynes med energi udelukkende fra vedvarende kilder som sol og vind; tanken med dette er på sigt at reducere Saudi-Arabiens afhængighed af olie.

Referencer 

Saudi-Arabien
MBT

MBT er en forkortelse med flere betydninger:

 Main Battle Tank - en kampvognsklassificering
 MBT (skotøj) - et skotøjsmærke (Masai Barefoot Technology)
 Mont Blanc-tunnelen - en tunnel i Alperne